གོང་དུ་བརྗོད་ཟིན་པ་ལྟར་ལྷོ་དར་གནས་བརྟན་སྡེ་པའི་སངས་རྒྱས་ཆོས་ལུགས་ལ་གལ་ཆེ་བའི་བཀའ་བསྡུ་ཐེངས་བཞི་བྱས་ཟིན་པ་ཡིན་ཀྱང་ལོ་རྒྱུས་ཀྱི་དེབ་ཐེར་ཁག་ཏུ་འཁོད་དོན་ལྟར་ན་ད་དུང་བཀའ་བསྡུ་ཐེངས་མང་པོ་བྱས་ཡོད་པ་དང་ཁོང་ཚོའི་གསུང་རབས་མུ་མཐུད་བཟོ་བཅོས་གཏན་འཁེལ་བྱས་ཡོད།དེ་མིན་ཧ་ཅང་གལ་ཆེ་བའི་བཀའ་བསྡུ་ཡང་ཐེངས་གཉིས་བྱས་ཡོད་པ་རེད།འབར་མའི་ཤོད་སྲོལ་ལྟར་ན་སྤྱི་ལོ་ལོརརྒྱལཔོ་མེན་ཏུང་གིས་མན་ཏ་ལེར་གནས་བརྟན་སྡེ་པའི་སངས་རྒྱས་ཆོས་ལུགས་ཀྱི་བཀའ་བསྡུ་ཐེངས་ལྔ་པ་སྐོང་འཚོགས་བྱས་པར་མི་གྲངས་ཉིས་སྟོང་བཞི་བརྒྱ་བཞུགས་ནས་ལོ་གསུམ་གྱི་དུས་ཚོད་ནང་དུ་པཱ་ལིའི་ཡི་གེའི་སྡེ་སྣོད་ཀྱི་གཞུང་ལ་སླར་ཡང་ཞུས་དག་བྱས་སོ།།དེ་དང་ཆབས་ཅིག་མཆོད་རྟེན་མང་དུ་ཚོགས་པའི་གླིང་བཞེངས་ནས་དེའི་མིང་ལ་ཁུའུ་ཐོའོ་ཏོ་རྡོའི་སྡེ་སྣོད་ཁང་ཞེས་པར་གྲགས།མཆོད་རྟེན་རེའི་ནང་དུ་རྡོ་རིང་རེ་ཡོད་པ་དང་རྡོ་རིང་རེའི་སྟེང་དུ་སངས་རྒྱས་ཀྱི་གསུང་རབས་རེ་བརྐོས་ཡོད།ཐེངས་དེར་ཞུས་དག་བྱས་པའི་པཱ་ལིའི་སྐད་ཀྱི་སྡེ་སྣོད་ཚང་མ་མཆོད་རྟེན་གྱི་རྡོ་རིང་བདུན་བརྒྱ་ཉི་ཤུ་ཡོད་པའི་སྟེང་དུ་བརྐོས་པར་བརྟེན་ནས་སངས་རྒྱས་གསུང་རབས་ལ་ཡུན་རིང་གི་བདག་ཉར་བྱེད་ཐུབ་པ་བྱུང་།སྤྱི་ལོ་ལོར་འབར་མའི་སྲིད་གཞུང་གིས་རྒྱལ་ས་དབང་ཀོང་དུ་གནས་བརྟན་སྡེ་པའི་སངས་རྒྱས་ཆོས་ལུགས་ཀྱིས་ལོ་རྒྱུས་ཐོག་གཞི་རྒྱ་ཆེ་ཤོས་ཡིན་པའི་བཀའ་བསྡུ་ཐེངས་དྲུག་པ་ཞིག་བྱས་པར་ཚོགས་ཞུགས་སུ་འབར་མ་དང་།ཐེ་ལན་ཀྲེ།སི་རི་ལན་ཀ།ཀམ་པུ་ཁྲེ།ལའོ་སི།ཧིན་རྡུ།པ་ཁི་སི་ཐན་སོགས་རྒྱལ་ཁབ་གི་གནས་བརྟན་དགེ་སློང་ཉིས་སྟོང་ལྔ་བརྒྱ་ཞུགས་ཡོད་པ་དང་རྒྱལ་ཁབ་ཁག་གི་པར་མ་གཞིར་བཟུང་ནས་པཱ་ལིའི་ཡི་གེའི་མདོ་སྡེ་དང་འདུལ་བ།མངོན་པ་བཅས་སྡེ་སྣོད་གསུམ་གྱི་གསུང་རབས་ལ་ཧ་ཅང་དོ་དམ་པའི་པར་ཞུ་དཔྱད་བསྡུར་ཐེངས་གཅིག་བྱས་པ་མ་ཟད།ཐེངས་དེའི་པར་ཞུ་དཔྱད་བསྡུར་བྱས་པའི་སྡེ་སྣོད་གསུང་རབ་ཚང་མ་རིམ་བཞིན་དཔེ་བསྐྲུན་བྱེད་རྒྱུན་གཏན་འཁེལ་བྱས་ནས་དེང་སྐབས་འཛམ་གླིང་ཐོག་གི་ཆེས་གྲགས་པ་ཆེ་བའི་པཱ་ལིའི་ཡི་གེའི་སྡེ་སྣོད་ཀྱི་པར་གཞིས་གསར་མ་ཞིག་ཏུ་འགྱུར་བ་ཡིན།དེ་ནི་ལྷོ་དར་གནས་བརྟན་སྡེ་པའི་སངས་རྒྱས་ཆོས་ལུགས་ཀྱི་རྒྱལ་ཁབ་ཁག་གི་དགེ་འདུན་སྡེ་ཁག་ཚོས་དེང་རབས་ལོ་རྒྱུས་ཐོག་ནུས་ཤུགས་གཅིག་སྒྲིལ་གྱིས་མཉམ་ལས་བྱས་པའི་གལ་ཆེའི་གྲུབ་འབྲས་ཤིག་ཡིན།